ઇસ્લામાબાદ, 10 ઓક્ટોબર: પાકિસ્તાનના વડાપ્રધાન નવાઝ શરીફે શુક્રવારે ભારતને ધમકી આપતા જણાવ્યું છે કે તેની શાંતિની ઇચ્છાને લઇને ખોટા વહેમમાં ના રહે. નવાઝે જણાવ્યું છે કે ભારત સરહદ પર ગોળીબારીને તુરંત બંધ કરે. અત્રે નોંધનીય છે કે વડાપ્રધાન નરેન્દ્ર મોદીએ પોતાના ચૂંટણી ભાષણમાં જણાવ્યું હતું કે 'ભારતીય સેના પાકિસ્તાનને ગોળીઓથી જવાબ આપી રહી છે. અને પાકિસ્તાનને શીખ મળી ગઇ છે અને તે હવે આવું કરવાની ભૂલ નહીં કરે.'